Diari Oficial de la Generalitat Valenciana


Sumari del DOGV 9888, del 09-07-2024 (2024/6325)

RESOLUCIÓ de 12 de juny de 2024, de la Direcció General d'Energia i Mines, per la qual es declara la pèrdua sobrevinguda de l'objecte de la sol·licitud de la mercantil Es Generación Verde 4, SL, d'autorització administrativa prèvia, autorització administrativa de construcció, autorització d'implantació en sòl no urbanitzable, ocupació de vies pecuàries i la declaració, en concret, d'utilitat pública corresponents a una central fotovoltaica denominada PSF Salinetas, de potència instal·lada de 43,2 MW i la seua infraestructura d'evacuació, a situar en les parcel·les 51, 52, 53 del polígon 32; les parcel·les 5, 6, 8, 9, 10, 11, 12, 13 del polígon 35, i les parcel·les 117, 118, 120, 121, 131 del polígon 40 del terme municipal de Novelda, sotmesa a avaluació d'impacte ambiental (expedient ATALFE/2020/159).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/6325


Organisme emissor
:   Conselleria de Innovación, Industria, Comercio y Turismo

Tipus de document
:   Resolució

RESOLUCIÓ de 12 de juny de 2024, de la Direcció General d'Energia i Mines, per la qual es declara la pèrdua sobrevinguda de l'objecte de la sol·licitud de la mercantil Es Generación Verde 4, SL, d'autorització administrativa prèvia, autorització administrativa de construcció, autorització d'implantació en sòl no urbanitzable, ocupació de vies pecuàries i la declaració, en concret, d'utilitat pública corresponents a una central fotovoltaica denominada PSF Salinetas, de potència instal·lada de 43,2 MW i la seua infraestructura d'evacuació, a situar en les parcel·les 51, 52, 53 del polígon 32; les parcel·les 5, 6, 8, 9, 10, 11, 12, 13 del polígon 35, i les parcel·les 117, 118, 120, 121, 131 del polígon 40 del terme municipal de Novelda, sotmesa a avaluació d'impacte ambiental (expedient ATALFE/2020/159). [2024/6325]  
  
Antecedents  
  
Primer. Es Generación Verde 4, SL, a través d'un representant degudament acreditat, va presentar instància davant del registre telemàtic de la Generalitat Valenciana, amb data 14.12.2020 (amb el núm. de registre GVRTE/2020/1933987), en la qual sol·licita autorització administrativa prèvia, autorització administrativa de construcció, autorització d'implantació pel procediment integrat d'autorització de centrals fotovoltaiques que s'emplaçaran sobre sòl no urbanitzable i declaració, en concret, d'utilitat pública, establit en el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020), per a la instal·lació d'una central fotovoltaica, denominada PSF Salinetas, situada en les parcel·les 51, 52, 53 del polígon 32; les parcel·les 5, 6, 8, 9, 10, 11, 12, 13 del polígon 35 i les parcel·les 117, 118, 120, 121, 131 del polígon 40 del terme municipal de Novelda (Alacant), incloent-hi la seua infraestructura d'evacuació.  
  
A esta sol·licitud s'adjunta la següent documentació:  
- Projectes de la planta i la seua infraestructura d'evacuació.  
- Separates corresponents.  
- Documentació ambiental i paisatgística.  
- Memòria de compliment dels criteris establits en el Decret llei 14/2020.  
- Pla de desmantellament de la instal·lació i de restauració del terreny i entorn afectat que inclou la memòria i el pressupost degudament justificat.  
- Resguard de garantia econòmica, accés i connexió a xarxes de transport o distribució.  
- Document justificatiu drets d'accés i connexió.  
- Documentació per a l'acreditació de la capacitat legal, tècnica i economicofinancera del promotor.  
- Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
Per a la tramitació d'esta es va incoar per part del Servici Territorial d'Indústria, Energia i Mines d'Alacant (STIEMA), l'expedient ATALFE/2020/159.  
Segon. Amb data 15.02.2021, consta un acord d'admissió a tràmit de l'STIEMA, de la sol·licitud d'autorització administrativa prèvia i de construcció, únicament als efectes de l'estipulat en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica (Reial Decret llei 23/2020, d'ara en avant).  
TERCER. La sol·licitud d'autorització en sòl no urbanitzable, autorització administrativa prèvia i autorització de construcció, sotmesa a avaluació d'impacte ambiental ordinària, juntament amb la documentació presentada, han sigut objecte d'informació pública durant el termini de trenta (30) dies, als efectes previstos en l'article 23 del Decret llei 14/2020, mitjançant els anuncis corresponents en el:  
- Diari Oficial de la Generalitat Valenciana de data 06.09.2022 (DOGV Núm. 9421),  
- Butlletí Oficial de la Província d'Alacant de data 31.08.2022 (BOPA Núm. 165) i,  
- El diari Información de data 24.10.2022.  
L'STIEMA, en virtut de l'article 23 del Decret llei 14/2020, va remetre a l'Ajuntament de Novelda, per a la seua exposició en el tauler d'anuncis, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, i li va requerir, una vegada finalitzat el període de publicitat, que li remetera diligència de l'exposició, la qual consta en l'expedient.  
  
L'anunci d'informació pública ha sigut publicat en el tauler d'anuncis des del dia 27.09.2022 fins al dia 11.11.2022, del qual consta en l'expedient diligència acreditativa de l'exposició.  
En data 17.10.2022, es va publicar en el Butlletí Oficial de la Província d'Alacant (núm. 197) i en data 07.11.2022 es va publicar en el Diari Oficial de la Generalitat Valenciana (núm. 9464) la «correcció d'errors de la informació pública de l'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i declaració d'utilitat pública, en concret, corresponent denominada PSF Salinetas, i la seua línia elèctrica d'interconnexió, amb potència màxima total dels mòduls fotovoltaics (pic) 49.955 kW, potència nominal dels inversors: 43,2 MW i capacitat d'accés concedida 37.226 kW, a situar en el terme municipal de Novelda (Alacant), sotmesa a avaluació d'impacte ambiental ordinària. Expedient ATALFE/2020/159».  
  
Quart. En data 05.09.2022 se sol·licita informe de l'STIEMA a la Direcció General de Política Territorial i Paisatge de la Conselleria de Política Territorial, Obres Públiques i Mobilitat, en matèria d'ordenació del territori i paisatge, en compliment de l'article 25 del Decret llei 14/2020, així com perquè preste la seua conformitat o oposició a l'autorització sol·licitada i/o establisca el condicionat tècnic procedent de conformitat amb l'article 24 del decret llei esmentat, en el termini de trenta (30) dies, comptats a partir de l'endemà de la recepció d'este escrit de sol·licitud. A més, el projecte està sotmés a avaluació d'impacte ambiental ordinària, per la qual cosa es trasllada també sol·licitud d'emissió d'informe, en el termini de trenta (30) dies, sobre els possibles efectes significatius del projecte, i per a formular les al·legacions que s'estimen pertinents, en virtut de la Llei 21/2013, de 9 de desembre, d'avaluació ambiental.  
En data 05.09.2022 es remeten les separates corresponents als següents organismes:  
- Direcció General d'Obres Públiques, Transport i Mobilitat Sostenible de la Conselleria de Política Territorial, Obres Públiques i Mobilitat,  
- Confederació Hidrogràfica del Xúquer,  
- i-DE Redes Eléctricas Inteligentes, SAU,  
- Telefónica de España, SAU,  
Tot això, amb vista que, en virtut de l'article 24.1 del Decret llei 14/2020, en poder afectar béns o drets al seu càrrec, en un termini de trenta (30) dies, presenten la seua conformitat o oposició a la instal·lació mencionada. Es trasllada també sol·licitud d'emissió d'informe, en el termini de trenta (30) dies, sobre els possibles efectes significatius del projecte, i per a formular les al·legacions que estimen pertinents, en virtut de la Llei 21/2013, de 9 de desembre, d'avaluació ambiental, als organismes que els corresponia.  
Així mateix, en data 05.09.2022, s'ha sol·licitat l'informe preceptiu i no vinculant establit en l'article 30.2 del Decret llei 14/2020, a l'Ajuntament de Novelda. En data 02.11.2022, es rep el corresponent informe de l'Ajuntament de Novelda sobre la instal·lació sol·licitada.  
  
Quint. No s'han presentat al·legacions durant el període d'informació pública ni s'ha personat acreditant la condició de persones interessades cap persona física ni jurídica.  
Sext. El projecte, de conformitat amb la Llei 21/2013, de 9 de desembre, i normativa concordant, està subjecte a avaluació d'impacte ambiental. Segons la documentació aportada a l'expedient, l'indicat projecte es troba sotmés al procediment d'avaluació d'impacte ambiental ordinària, per trobar-se en una de les categories indicades en el grup 2.1r de l'Annex I del Decret 32/2006, de 10 de març, del Consell de la Generalitat, pel qual es modifica el Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'execució de la Llei 2/1989, de 3 de març, de la Generalitat, d'impacte ambiental, conforme al que es preveu en la secció primera del capítol II de la Llei 21/2013, de 9 de desembre, d'avaluació ambiental.  
  
Per això, amb data 01.09.2022 se sol·licita per part de l'STIEMA a la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, l'inici del procediment en el Servici d'Avaluació d'Impacte Ambiental, al qual correspon la tramitació de l'avaluació d'impacte ambiental del projecte.  
Sèptim. En data 13.12.2022 s'emet informe (núm. expedient SIVP: EP-2022/512 RB/jms) del Servici d'Infraestructura Verda i Paisatge de la Direcció General de Política Territorial i Paisatge de la Conselleria de Política Territorial, Obres Públiques i Mobilitat, on requerix l'esmena, entre altres, dels següents punts:  
- «1. Valoració del compliment dels criteris generals de l'article 8 del Decret llei 14/2020 en matèria d'infraestructura verda i paisatge.  
  
(…) En relació al grau d'adaptació als criteris generals de l'article 8.3 en matèria d'infraestructura verda i paisatge, s'indica que, independentment de les consideracions dels apartats següents, l'alternativa seleccionada se situa en àmbit en què existirà afecció a la infraestructura verda a escala regional. (…)  
(…) Quant a la línia d'interconnexió entre els dos nuclis de parcel·les que componen la planta, dissenyada aèria d'1,9 km de longitud amb dotze suports, no s'han plantejat alternatives que minimitzen impactes, com el soterrament total de la línia, i/o prioritzen la utilització d'infraestructures elèctriques ja existents, d'acord amb l'apartat 3.g de l'article 8. Per tant, s'haurà d'aportar justificació de la solució triada enfront d'estes solucions prioritàries.»  
- «2.1. Respecte als valors, processos i servicis de la infraestructura verda del territori (Art.10.1.a):  
Respecte al terreny forestal estratègic, integrat en la infraestructura verda del territori, encara que no s'ocupa tot el recinte del nucli sud s'ha projectat confrontant i intricat amb este, amb el clos perimetral pràcticament descrivint el seu contorn, que presenta entrants i ixents entre el camp solar i el terreny forestal.  
Com a resultat, unes parts de la instal·lació proposada s'inserixen a mode de falca en el terreny forestal estratègic, i poden produir una fragmentació en interrompre la connectivitat entre les seues parts, a més de no deixar espais de transició adequats.  
Per tant, es considera que la proposta requerix modificacions per al compliment del criteri.»  
- «2.3. Adaptació a la morfologia del territori i del paisatge i als elements naturals d'interés (Art. 10.1.h):  
En el nucli sud es planteja una instal·lació contínua en un únic recinte barrat agrupant les parcel·les ocupades. L'ordenació interior projectada amb les disposicions de fileres de panells fotovoltaics prescindix de la morfologia del terreny actual, ja que no s'adapta a la topografia i a l'estructura dels bancals existents i elimina els camins interiors existents.  
En el nucli nord es planteja una instal·lació en quatre recintes, separats per un camí que està encaixonat entre ells, per una via pecuària i per una àrea accidentada. A l'interior de cada recinte l'ordenació prevista amb les disposicions de fileres de panells fotovoltaics no s'ajusta al parcel·lari i no sembla compatible amb la topografia actual del terreny llevat que es realitze una dràstica alteració d'esta. De fet, en el projecte es prescindix de la morfologia actual, amb moviments de terres d'entitat per a reduir els desnivells i pendents, alterant els tàlvegs observats (dos d'estos llits fluvials), eliminant l'estructura de terrenys abancalats i eliminant també diversos camins interiors existents.  
  
Per tant, es conclou que l'ordenació interior de la planta prevista tal com es planteja no respecta la morfologia del territori i del paisatge. No obstant això, podria revisar-se esta ordenació mitjançant modificacions que milloren la seua adaptació a la morfologia del territori i la seua integració en el paisatge, quedant d'esta manera condicionat el seu compliment a esta reordenació (…)  
(…) Avaluada la proposta respecte als criteris de l'article 10 del Decret llei 14/2020 en matèria d'infraestructura verda i paisatge, es considera que l'ordenació requerix modificacions per al compliment d'estos criteris».  
- «3.1. Infraestructura verda: La proposta se situa en un àmbit en el qual existirà afecció a la infraestructura verda a escala regional, en trobar-se immersa en l'àmbit del Paisatge de Rellevància Regional PRR 30.  
Respecte al terreny forestal estratègic confrontant amb el nucli sud, per a evitar la seua fragmentació i millorar la connectivitat entre les seues parts, hauran de desafectar-se les falques que s'intriquen en este (parcel·les 51 i 52 i les falques de la parcel·la 53-a), reculant el clos i deixant-les lliures de plaques solars. A més, s'haurà d'estudiar la distància de reculada necessària en la resta del perímetre confrontant amb el terreny forestal a fi d'establir una transició adequada per a mantindre els valors, processos i servicis de la infraestructura verda.»  
- «3.2. Paisatge: Quant a la valoració del paisatge, requerix de la realització d'un procés específic de participació ciutadana que ha de realitzar-se des de l'origen de l'elaboració de l'estudi d'integració paisatgística, atés que s'haurà de contemplar tant la valoració pels tècnics especialistes com l'opinió del públic interessat, d'acord amb el que s'establix en l'apartat b.4 de l'Annex I del TRLOTUP. No consta la seua realització en la documentació presentada, ni la seua consideració en la valoració del paisatge. Per tant, s'ha d'aportar justificació i resultats del procés de participació.».  
- «3.2.2. Valoració de la integració paisatgística  
2.5.9.9. Disseny de les instal·lacions. (…)  
(…) Per tot l'anterior, per a una millor integració paisatgística s'hauran d'adoptar les següents modificacions quant al disseny del conjunt de les instal·lacions de la planta, addicionals a les indicades en el punt anterior per a la infraestructura verda:  
- En tots els recintes de la planta la implantació de les fileres de mòduls s'ha d'adaptar als tàlvegs i abancalaments i als pendents existents, evitant desmunts o esplanacions d'envergadura que alteren les característiques dels patrons del paisatge, podent ser necessari interrompre les fileres de mòduls on calga per a no interceptar els talussos o les vores dels bancals existents, i/o reorientar la seua direccionalitat per a adaptar-se a estos.  
- Tant en el nucli nord com en el nucli sud, s'haurà de redefinir la ubicació dels panells de manera que es mantinguen els camins interiors existents.  
- En el nucli sud, en tot el flanc meridional confrontant amb el terreny forestal estratègic, a més de l'indicat en el punt anterior respecte a la infraestructura verda, s'haurà de recular la instal·lació desocupant una àrea suficient per a garantir un espai de transició amb el terreny forestal, havent-se de justificar la distància de reculada i el tractament a realitzar sobre els espais no ocupats per a assegurar l'adequada integració paisatgística.  
- En el flanc nord del nucli sud, s'ha de recular la instal·lació en el tram adjacent al camí amb vivendes a l'altre costat (subparcel·la b de la parcel·la 53) una distància respecte al camí suficient per a garantir un espai obert i d'accés al paisatge. També s'hauran de desocupar les subparcel·les e, k i part de l'l amb la finalitat d'evitar que la vivenda immersa en la subparcel·la j quede envoltada de plaques solars i continue comptant amb un espai obert cap a l'oest (vegeu esquema).  
- En tot el flanc oriental dels dos recintes majors del nucli nord s'haurà de deixar un espai de transició amb el camí i amb l'ús agrícola de vinya existent a l'altre costat del camí, havent-se igualment de justificar la distància de reculada i el tractament a realitzar sobre els espais alliberats; sembla convenient mantindre els fruiters actualment cultivats en eixos espais (vegeu esquema).  
- En les zones del nucli nord que flanquegen el camí de la Perdiguera, pot ser necessari suprimir alguns grups de panells per a establir una amplitud suficient entre els recintes a banda i banda de manera que es mantinga el caràcter obert, o bé establir finestres que permeten la visió cap als espais laterals. Els espais i les distàncies de reculada s'hauran d'estudiar de manera que satisfacen esta finalitat, en funció de l'anàlisi visual a realitzar.  
- En el recinte més meridional del nucli nord, les mateixes consideracions anteriors són possibles respecte de la via pecuària Assagador de la Perdiguera. Considerant a més que part d'este recinte ocuparia l'àmbit del PRR 30 Vinyes d'Alacant (Novelda, el Pinós), sembla necessari eliminar tot el recinte.  
- En general, en tota la planta, per a una millor justificació de les transformacions topogràfiques que puguen dur-se a terme hauran d'aportar-se seccions transversals delimitades de les parcel·les, abans i després de l'actuació, amb la ubicació de totes les instal·lacions, rasants de camins, etc.»  
- «2.0.0.7. Infraestructures d'evacuació:  
- Línia d'interconnexió entre els dos nuclis de la planta. Es proposa una línia aerosubterrània de mitjana tensió de 1.962 m de traçat, amb suports en torres de gelosia metàl·lica, per a la interconnexió dels centres de seccionament situats en cadascun dels dos nuclis, travessant terrenys forestals i terrenys de cultiu, alguns característics del PRR 30, amb encreuaments sobre la carretera CV-840, sobre la rambla del Sastre i amb altres línies aèries existents. Es requerix aportar justificació de la solució aèria projectada enfront de l'alternativa de soterrament total de la línia, més recomanable conforme a l'article 8.3.g del Decret llei 14/2020 i a la directriu 133 de l'Estratègia Territorial de la Comunitat Valenciana ETCV (Decret 1/2011 del Consell), i com s'arreplega en la Guia per a l'elaboració d'estudis d'impacte ambiental de projectes de plantes solars fotovoltaiques i les seues infraestructures d'evacuació del Ministeri per a la Transició Ecològica i el Repte Demogràfic.»  
  
Octau. En data 15.12.2022, l'STIEMA notifica l'informe del Servici d'Infraestructura Verda i Paisatge al promotor de la instal·lació, perquè prestara la seua conformitat, formulara les objeccions que estimara procedents, així com perquè aportara, si és el cas, la documentació sol·licitada, segons el que s'establix en l'article 24 del Decret llei 14/2020.  
Nové. En data 20.12.2022 (N/Ref: 22515\_03093\_R\_FTV) s'emet informe del Servici de Gestió Territorial de la Direcció General de Política Territorial i Paisatge de la Conselleria de Política Territorial, Obres públiques i Mobilitat, en matèria de risc d'inundació i altres incidències sobre ordenació del territori, en sentit:  
«DESFAVORABLE a l'estudi d'inundabilitat, i es considera com a no compatible la línia elèctrica aèria entre els dos grups de producció. La resta d'instal·lacions de la planta solar fotovoltaica PSF Salinetas, amb la configuració i disseny actuals, en les parcel·les objecte d'estudi en el municipi de Novelda, a la província d'Alacant, es consideren no viables atés que es troben afectades per perillositat d'inundabilitat de caràcter geomorfològic segons el PATRICOVA, tenint en compte les consideracions finals esmentades, atenent les determinacions normatives d'aplicació i les cartografies oficials d'ordenació del territori.  
  
La justificació dels aspectes determinats en l'informe, serà objecte de la remissió d'un nou informe.»  
Dècim. Mitjançant escrit de l'STIEMA de data 21.12.2022, es notifica l'informe del Servici de Gestió Territorial al promotor de la instal·lació en data 26.12.2022, perquè prestara la seua conformitat, formulara les objeccions que estimara procedents, així com perquè aportara, si és el cas, la documentació sol·licitada, segons el que s'establix en l'article 24 del Decret llei 14/2020.  
Onzé. Es rep resposta el 28.12.2022 als condicionats tècnics de l'informe del Servici d'Infraestructura Verda i Paisatge mitjançant escrit del promotor de data 27.12.2022.  
En este escrit, el promotor de la instal·lació exposa que:  
- «Cal esmentar-se que s'han elaborat diverses alternatives aèries, totes elles recollides en l'EIA, pàgina 129. I que, després d'estudiar-se les diferents característiques de cadascuna de les alternatives plantejades, s'ha triat el disseny amb la millor valoració obtinguda. D'igual forma, esta part va descartar l'alternativa de soterrament tant des del punt de vista tècnic, valorant les principals característiques tècniques de la línia elèctrica, de longitud i secció, i considerant la zona per la qual transcorre el traçat, passant entre altres ubicacions per la Rambla del Sastre. A més, és important esmentar que este soterrament suposaria multiplicar per tres els gastos de construcció respecte a una línia aèria, i això suposaria un seriós perill de la viabilitat de tot el projecte. Amb tot això, i tenint en compte que no és d'obligatori compliment realitzar una alternativa subterrània, considerem que existixen motius tecnicoeconòmics suficients per a descartar esta alternativa.»  
  
- «Finalment, s'indiquen per la informant una sèrie de mesures que, al seu juí, millorarien la integració paisatgística de la instal·lació, si bé cap d'estes té en compte ni la normativa i característiques tècniques d'este tipus de projectes ni la seua viabilitat; bàsicament, el que proposa la informant és que, sense alterar gens els terrenys en els quals està prevista la implantació, es col·loquen panells en els buits que queden prou oberts per a rebre irradiació.  
  
Això és així mentres se sol·liciten mesures com que s'interrompen les fileres de mòduls si és necessari per a no interceptar els talussos, que es desocupen àrees (sense especificar zones i superfícies), o fins i tot es reoriente la direccionalitat dels panells per a adaptar-se als bancals, en lloc d'adaptar-se a la irradiació solar.  
Les mesures proposades en este apartat pel tècnic informant no sols manquen de base tècnica, jurídica o lògica, sinó que estes es «llancen» sense cap consideració a estos aspectes, amb un total menyspreu no sols cap al projecte, dit siga, en estrictes termes de defensa, sinó també a l'esforç humà i econòmic que hi ha darrere d'este.  
  
Hem de deixar claríssimament clar que este promotor, precisament per l'esforç i dedicació que ha destinat al PSF Salinetas, està més que disposat a tractar l'establiment de mesures adequades que milloren la integració del projecte en la zona. No obstant això, les mesures proposades en l'informe, a més que manquen de base legal, només determinarien la inviabilitat del projecte.  
Pel que fa als moviments de terra, cal indicar que el disseny actual ja ha tingut diversos canvis amb l'objectiu d'adaptar-se a la morfologia del terreny. De fet, per a poder dur a terme esta adaptació, s'han realitzat diversos estudis, tots ells part de la documentació del projecte que consta en este expedient, que minimitzen el moviment de terres evitant la col·locació dels panells sobre zones de major pendent.  
  
(…)  
- «Cal manifestar que la reculada o l'eliminació dels panells en les subparcel·les e, k i l sol·licitada per la informant no és necessària, atés que la vivenda a la qual es referix la informant és propietat dels titulars de la parcel·la 53, sobre la qual s'implanta part del PSF Salinetas.(…) atés que el propietari d'esta vivenda és el mateix que el de les parcel·les vinculades a l'activitat, i ja que en cap cas ha manifestat la necessitat de reculades a la vivenda, este promotor entén que la separació sol·licitada no és necessària».  
- «En el recinte més meridional del nucli nord, les mateixes consideracions anteriors són possibles respecte de la via pecuària Assagador de la Perdiguera. Considerant a més que part d'este recinte ocuparia l'àmbit del PRR 30 Vinyes d'Alacant (Novelda, el Pinós), sembla necessari eliminar tot el recinte». No s'accepta esta modificació ja que en les parcel·les en les quals s'emplaça este recinte no es desenvolupen actualment cultius de vinya, per tant, no es considera que s'incomplisquen els objectius de qualitat ni les instruccions tècniques del PRR 30. Per si no fora prou, i com es pot comprovar per la imatge mostrada més avall, i obtinguda del Visor de la GVA, la superfície afectada pel PRR 30 sobre la parcel·la que la informant indica que ha d'excloure's del projecte íntegrament, és de tan sols 0,89 hectàrees. No té sentit, per tant, que se sol·licite a este promotor l'eliminació de tot el recinte indicat, quan només una xicoteta part es veu afectada pel PRR 30.  
  
- Per tant, este promotor es compromet a no realitzar implantació sobre la zona delimitada en el pla com a part del PRR30, si bé es considera que la resta del terreny referit continua sent útil, i perfectament conforme amb la normativa aplicable, per al seu ús com a part de la instal·lació.»  
Dotzé. L'STIEMA notifica tràmit d'audiència a Es Generación Verde 4, SL, en data 30.12.2022, i indica que tenint en compte que el sentit dels informes del Servici de Gestió Territorial i del Servici d'Infraestructura Verda i Paisatge són desfavorables, i que, a l'empara del que s'establix en els articles 8, 10 i 25 del Decret llei 14/2020, els arguments d'este informe suposen que esta direcció general els haja d'assumir com a propis sense possibilitat de contradir-los, ja que es realitzen en l'àmbit de les competències en matèria de gestió territorial, que exercix l'òrgan esmentat, i considerar que les deficiències detectades no poden ser objecte d'esmena i a més, no s'ha proposat cap tipus de modificació sobre aquest tema per la mercantil promotora de l'expedient, sinó que es reafirma a no soterrar la línia elèctrica aèria entre els dos grups de producció, la qual cosa impedix l'atorgament de l'autorització administrativa de conformitat amb els articles 77 i 80 de la Llei 39/2015 de procediment administratiu comú en relació amb els articles 8 i 10 del Decret llei 14/2020. Atesa la urgència en la tramitació d'este tipus d'expedients, se li atorgava un termini de deu (10) dies perquè al·legara i presentara els documents i justificacions que estimen pertinents, de conformitat amb el que es disposa en l'article 82 de la Llei 39/2015, d'1 d'octubre, del procediment administratiu comú de les administracions públiques, abans de dictar la corresponent resolució de desistiment.  
  
Tretzé. En resposta a este tràmit d'audiència, el promotor, el 16.01.2023, aporta un escrit en el qual sol·licita la suspensió del termini de deu (10) dies per a presentar al·legacions en eixe tràmit.  
Catorzé. Es rep resposta, el 23.01.2023, al tràmit d'audiència i, en concret, als condicionats tècnics de l'informe del Servici de Gestió Territorial mitjançant escrit de data 20.01.2023.  
En este escrit, el promotor de la instal·lació exposa:  
- «0. Ocupació racional del sòl  
(…) D'altra banda, i respecte a la línia d'evacuació, se sol·licita per la informant el soterrament de la línia d'evacuació aèria que unix els dos sectors de la planta. En este sentit, este promotor manifesta que accepta dur a terme este soterrament, complint així amb l'exigència del Servici de Gestió Territorial.»  
- «1. Cartografies d'inundabilitat i valoració del risc d'inundació.  
  
(…) 1r. Este promotor es compromet a no implantar cap element de la instal·lació en les zones que es determinen com a afectades en els estudis hidràulic i hidrològic presentats, segons el sol·licitat en l'Informe al qual mitjançant el present escrit donem resposta.  
2n. L'anterior, sense perjuí que este promotor consensue amb el servici competent les mesures adequades la implementació de les quals permeta l'aprofitament, total o parcial, de les zones afectades per inundabilitat.  
3r. Respecte a l'aportació de nous estudis que contemplen el resultat del moviment de terres projectat per a la construcció de la instal·lació, este promotor es compromet a no alterar la morfologia del terreny.»  
  
- «2.2. Distàncies als corredors territorials fluvials i als llits dels rius, les rambles, els barrancs i els diversos cursos d'aigua permanents o ocasionals.  
(…) En este sentit, ens remetem al que es disposa en la contestació continguda en l'al·legació segona del present informe, recordant en este punt el compromís d'este promotor de no dur a terme la instal·lació de panells en els voltants dels llits existents en els terrenys en els quals està prevista la instal·lació, respectant la distància a estos normativament prevista.  
En este sentit, en reunió mantinguda el passat 17.01.2023 en dependències de la Conselleria de Política Territorial, Obres Públiques i Mobilitat amb responsables de l'Àrea d'Ordenació del Territori, s'acorda respectar el domini públic hidràulic d'estos llits mitjançant l'ampliació de la distància a 5 metres a cada costat dels llits existents, sol·licitant a l'organisme que done compte de les autoritzacions oportunes a tal fi.»  
  
Quinzé. En data 23.01.2023 l'STIEMA trasllada la documentació aportada pel promotor al Servici de Gestió Territorial i al Servici d'Infraestructura Verda i Paisatge, pertanyents a la Direcció General de Política Territorial i Paisatge de la Conselleria de Política Territorial, Obres Públiques i Mobilitat.  
Setzé. En data 25.01.2023, el Servici de Gestió Territorial emet un segon informe (N/Ref: 222550\_03093\_R\_FTV a el·leg), en matèria de risc d'inundació i altres incidències sobre ordenació del territori, en contestació a la nova documentació aportada i a les objeccions i al·legacions formulades pel peticionari:  
«El document remés pel promotor no conté documentació tècnica amb el detall mínim que permeta a este servici pronunciar-se, amb unes mínimes garanties, sobre els aspectes sobre els que és competent.  
  
És especialment necessari comptar amb una traça amb detall de la línia elèctrica subterrània per a conéixer els possibles riscos derivats, així com l'afecció al territori. I, en segon lloc, no és suficient comprometre una modificació dels grups de panells, ja que el perill d'inundabilitat és necessari avaluar-lo disposant de la nova distribució física de la planta.»  
Es conclou:  
«Per tot el que s'ha exposat en els punts anteriors, este servici informa que no s'accepten les al·legacions formulades contra l'informe emés en data 21 de desembre de 2022, indicant que es ratifica, en tots els punts continguts en este.»  
Desseté. En data 30.01.2023, es rep nova documentació i al·legacions per part del promotor de la instal·lació a l'informe de data 13.12.2022 (núm. expedient SIVP: EP-2022/512 RB/jms) del Servici d'Infraestructura Verda i Paisatge de la Direcció General de Política Territorial i Paisatge de la Conselleria de Política Territorial, Obres Públiques i Mobilitat, i es trasllada de nou el 31.01.2023, per part de l'STIEMA, al servici esmentat.  
Dihuité. En data 16.02.2023 el promotor aporta nova documentació en resposta als informes del Servici d'Infraestructura Verda i Paisatge i el Servici de Gestió Territorial. Es trasllada per part de l'STIEMA a estos servicis el mateix dia 16.02.2023.  
Denové. En data 28.02.2023, emet un nou informe (N/Ref: 222550\_03093\_R\_FTV aleg) el Servici de Gestió Territorial, en matèria de risc d'inundació i altres incidències sobre ordenació del territori, en contestació a la nova documentació aportada i a les objeccions i al·legacions formulades pel peticionari.  
On conclou que:  
«La instal·lació de la planta solar fotovoltaica PSF Salinetas en les parcel·les objecte d'estudi en el municipi de Novelda, amb els canvis i propostes indicats en els punts anteriors, es considera viable condicionada al compliment del que s'establix en els aspectes previs determinats, tenint en compte les consideracions finals esmentades i atenent les determinacions normatives d'aplicació i les cartografies oficials d'ordenació del territori. Per part seua, la línia d'evacuació de l'energia produïda es considera compatible.»  
El promotor mostra la seua conformitat mitjançant escrit de data 10.03.2023.  
Vinté. En data 03.03.2023, emet un nou informe (núm. expedient SIVP: EP-2022/512 RB/jms) el Servici d'Infraestructura Verda i Paisatge en matèria d'ordenació del territori i paisatge, en contestació a la nova documentació aportada i a les objeccions i al·legacions formulades pel peticionari, que, en síntesi, exposa que:  
- «La implantació de la planta solar PSF Salinetas en les ubicacions proposades, amb les modificacions de disseny i ordenació que es deriven de la incorporació dels requeriments i mesures d'integració exposats en l'anterior informe d'este servici, expressament assumits pel peticionari segons l'exposat, així com la línia MT d'interconnexió, resultarien viables en relació a la infraestructura verda i el paisatge.  
  
- No obstant això, atesa l'absència de nova documentació tècnica quant a ordenació i distribució de la planta i altres qüestions, NO és possible avaluar i concloure sobre la integració paisatgística de la instal·lació.  
- A més, correspon elaborar un estudi d'integració paisatgística (EIP) modificat, ajustat al contingut de l'Annex II del TRLOTUP i al sol·licitat, incloent-hi els resultats del procés específic de participació pública a l'efecte de valoració del paisatge, així com elaborar el nou projecte tècnic de construcció que corresponga. Respecte a les Mesures d'Integració Paisatgística (MIP), s'hauran d'incorporar a l'EIP i al projecte de la instal·lació amb els continguts i en els termes referits en l'anterior informe d'este servici.  
- Igualment correspon elaborar un pla de desmantellament i restitució del terreny i entorn ajustat al sol·licitat.»  
El promotor mostra la seua conformitat en data 09.03.2023.  
Vint-i-uné. En data 13.03.2023 (expedient: (2829347) 167/2022/AIA) es dicta la declaració d'impacte ambiental per part de la Direcció General de Qualitat i Educació Ambiental, on s'establix que:  
  
«Respecte del projecte de planta solar fotovoltaica 49,96 MWp -Salinetas-, promogut per ES Generación Verde 4, SL, en el terme municipal de Novelda, es proposa formular la present declaració d'impacte ambiental, en la qual s'establixen les condicions ambientals, incloses les mesures preventives, correctores i compensatòries, que resulten de l'avaluació ambiental practicada i s'exposen a continuació, en les quals s'ha de desenvolupar el projecte per a l'adequada protecció del medi ambient i els recursos naturals, sense perjuí de la prèvia obtenció de les autoritzacions sectorials que li siguen aplicables.»  
Vint-i-dosé. Mitjançant escrit de data 31.03.2023 la Subdirecció General d'Energia i Mines trasllada als Servicis Territorials d'Indústria, Energia i Mines les cartes de caducitat automàtica de permisos d'accés i connexió a la xarxa de transport per incompliment de l'objectiu administratiu 2n establits en l'article 1.2.b del Reial Decret llei 23/2020, emeses per gestor i titular de la xarxa de transport. En este escrit, s'adjunta, entre altres, la carta de caducitat automàtica de data 15.03.2023, amb Ref.: DDS.DAR.23\_1332, de permisos d'accés i connexió a la xarxa de transport de la instal·lació de generació PSF Salinetas objecte d'esta resolució, el titular de la qual és Es Generación Verde 4, SL.  
  
L'emissió de la declaració d'impacte ambiental és de data 13.03.2023 i el promotor havia d'acreditar el compliment de l'objectiu administratiu 2n en data 25.01.2023. La no acreditació davant del gestor de la xarxa del compliment d'estos objectius administratius dins del termini i en la forma corresponent suposa la caducitat automàtica dels permisos d'accés.  
Vint-i-tresé. En data 03.05.2023 el promotor aporta justificant d'«interposició de conflicte d'accés contra la Resolució de Red Eléctrica de España, de data 15 de març de 2023, per la qual es comunica al promotor que s'ha produït la caducitat automàtica del permís d'accés atorgat al projecte PSF Salinetas davant de la Comissió Nacional dels Mercats i la Competència (CNMC, d'ara en avant).  
Vint-i-quatré. En data 14.09.2023, s'emet la «Resolució del conflicte d'accés a la xarxa de transport d'energia elèctrica plantejat per Es Generación Verde 4, SL amb motiu de la comunicació de Red Eléctrica de España, SA, en relació a la caducitat del permís d'accés de la seua instal·lació PSF Salinetas» (CFT/DE/151/23) de la CNMC, per la qual resol:  
«Desestimar el conflicte d'accés a la xarxa de transport d'energia elèctrica plantejat per Es Generación Verde 4, SL amb motiu de la comunicació de Red Eléctrica de España, SA, en relació a la caducitat del permís d'accés i connexió de la seua instal·lació PSF Salinetas.»  
Vint-i-cinqué. A la vista de la nova documentació que consta en l'expedient, l'STIEMA, mitjançant escrit de data 28.09.2023, dona tràmit d'audiència al promotor on se li trasllada la carta de caducitat automàtica de permís d'accés i connexió a la xarxa de transport per incompliment de l'objectiu 2n establit en l'article 1 del Reial Decret llei 23/2020, emesa pel gestor de la xarxa, i se li atorga un termini de deu (10) dies per a presentar les al·legacions i documentació que estimen pertinents en defensa dels seus interessos.  
La notificació del tràmit d'audiència a Es Generación Verde 4, SL va ser realitzada el 06.10.2023.  
Transcorregut el termini, el promotor no ha aportat cap documentació.  
Vint-i-sisé. Consta en l'expedient proposta de resolució de 07.02.2024 de l'STIEMA, òrgan encarregat de la instrucció de l'expedient. A la vista d'esta, els informes que consten en l'expedient i atesa la regulació aplicable, la Subdirecció General d'Energia i Mines adscrita a este centre directiu ha elevat proposta de resolució en els termes que s'indiquen en la present resolució.  
  
Fonaments de dret  
  
Primer. La instrucció i resolució del present procediment administratiu correspon a la Generalitat Valenciana, perquè la instal·lació elèctrica objecte d'este procediment està radicada íntegrament en territori de la Comunitat Valenciana, i no està enquadrada en les indicades en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
Segon. D'acord amb el que es disposa en l'article 4.1 a) del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, en concordança amb el Decret 226/2023, de 19 de desembre, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, correspon a esta direcció general la resolució del present procediment.  
Tercer. D'acord amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
  
Quart. Conforme a l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica requerix autorització administrativa prèvia i autorització administrativa de construcció, havent d'efectuar-se la seua tramitació i resolució de manera conjunta, segons establix l'article 21.1 del Decret llei 14/2020.  
  
Quint. Segons establix l'article 7 del capítol I del títol III, Règim jurídic i procediment d'autorització de centrals fotovoltaiques i parcs eòlics del Decret llei 14/2020, este títol és aplicable als projectes de centrals fotovoltaiques i parcs eòlics l'autorització dels quals corresponga als òrgans competents de la Generalitat quedant excloses de la seua aplicació les centrals fotovoltaiques i els parcs eòlics d'aprofitament suprautonòmic, bé perquè la seua potència instal·lada siga superior a 50 MW o perquè excedisquen del territori de la Comunitat Valenciana.  
  
Sext. Segons establixen els paràgrafs 3.b) i 3.g) de l'article 8 del Decret llei 14/2020, les centrals fotovoltaiques se situaran en emplaçaments compatibles amb el planejament territorial i urbanístic que reunisquen les condicions idònies des del punt de vista energètic, ambiental, territorial i paisatgístic, així com de protecció del patrimoni cultural, històric i arqueològic.  
Sèptim. El projecte, de conformitat amb la Llei 21/2013, de 9 de desembre, i normativa concordant, està subjecte a avaluació d'impacte ambiental. Segons la documentació aportada en l'expedient, el projecte esmentat es troba sotmés al procediment d'avaluació d'impacte ambiental ordinària, per trobar-se en una de les categories indicades en el grup 2.1r de l'Annex I del Decret 32/2006, de 10 de març, del Consell de la Generalitat, pel qual es modifica el Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'execució de la Llei 2/1989, de 3 de març, de la Generalitat, d'impacte ambiental, conforme al que es preveu en la secció primera del capítol II de la Llei 21/2013, de 9 de desembre, d'avaluació ambiental.  
  
Segons l'article 41 de la Llei 21/2013, la declaració d'impacte ambiental tindrà la naturalesa d'informe preceptiu i determinant, que conclourà sobre els efectes significatius del projecte en el medi ambient. Referent a això, cal assenyalar que consta declaració d'impacte ambiental, de data 13.03.2023 (expedient: (2829347) 167/2022/AIA), de la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, on s'informa que:  
«Respecte del projecte de planta solar fotovoltaica 49.96 MWp -Salinetas-, promogut per ES Generación Verde 4, SL, en el terme municipal de Novelda, es proposa formular la present declaració d'impacte ambiental, en la qual s'establixen les condicions ambientals, incloses les mesures preventives, correctores i compensatòries, que resulten de l'avaluació ambiental practicada i s'exposen a continuació, en les quals s'ha de desenvolupar el projecte per a l'adequada protecció del medi ambient i els recursos naturals, sense perjuí de la prèvia obtenció de les autoritzacions sectorials que li siguen aplicables.»  
  
Octau. Segons l'article 1 del Reial Decret llei 23/2020, pel qual es proven mesures en matèria d'energia i en altres àmbits per a la reactivació econòmica:  
«1. Els titulars dels permisos d'accés per a instal·lacions de generació d'energia elèctrica que hagueren obtingut estos permisos en data posterior al 27 de desembre de 2013, i abans de l'entrada en vigor d'este reial decret llei, hauran d'acreditar el compliment dels següents objectius administratius en uns terminis no superiors als estipulats a continuació:  
…  
b) Si el permís d'accés es va obtindre amb posterioritat al 31 de desembre de 2017 i abans de l'entrada en vigor d'este reial decret llei:  
  
1r Sol·licitud presentada i admesa de l'autorització administrativa prèvia: 6 mesos.  
2n Obtenció de la declaració d'impacte ambiental favorable: 31 mesos.  
3r Obtenció de l'autorització administrativa prèvia: 34 mesos.  
4t Obtenció de l'autorització administrativa de construcció: 37 mesos.  
5é Obtenció de l'autorització administrativa d'explotació definitiva: 5 anys.  
Tots els terminis assenyalats en els apartats a) i b) seran computats des del 25 de juny de 2020.»  
…  
2. La no acreditació davant del gestor de la xarxa del compliment d'estos objectius administratius dins del termini i en la forma corresponent suposarà la caducitat automàtica dels permisos d'accés i, si és el cas, d'accés i connexió concedits i l'execució immediata per l'òrgan competent per a l'emissió de les autoritzacions administratives de les garanties econòmiques presentades per a la tramitació de la sol·licitud d'accés a les xarxes de transport i distribució…»  
Segons consta acreditat, s'ha emés carta de caducitat del permís d'accés i connexió per part del gestor de la xarxa de transport Red Eléctrica de España, SAU, en data 15.03.2023 (Ref.: DDS.DAR.23\_1332), per incompliment de l'objectiu administratiu 2n segons el Reial Decret llei 23/2020, la qual cosa impedix legalment l'autorització d'esta instal·lació. Esta circumstància determina, en conseqüència, la pèrdua sobrevinguda de l'objecte del procediment seguit per a l'autorització d'implantació, autorització administrativa prèvia i autorització administrativa de construcció, així com la declaració, en concret, de la utilitat pública de la central fotovoltaica, en virtut de l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus que indica:  
«Per a l'obtenció de l'autorització de la instal·lació serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació».  
Conforme a l'indicat en el paràgraf anterior, s'ha produït la caducitat automàtica dels permisos d'accés i connexió de la instal·lació PSF Salinetas, el titular de la qual és Es Generación Verde 4, SL, ja que hauria d'haver obtingut la declaració d'impacte ambiental abans del 25.01.2023, i la va obtindre el 13.03.2023, fets que són determinants per a la motivació de la present resolució.  
Nové. D'acord amb l'article 21 de la Llei 39/2015, d'1 d'octubre, del procediment administratiu comú de les administracions públiques, l'Administració està obligada a dictar resolució expressa i a notificar-la en tots els procediments qualsevol quina siga la seua forma d'iniciació. Este mateix article disposa que, en el cas de desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables.  
En consideració de l'anterior, complits els requisits i els procediments legals i reglamentaris establits en la legislació vigent aplicable, i en concret d'acord amb la Llei 24/2013, de 26 de desembre, del sector elèctric, el Reial decret 1955/2000, d'1 de desembre, i el Decret llei 14/2020, en la redacció vigent en el moment de la sol·licitud, i altres disposicions de general i particular aplicació en la present resolució, esta Direcció General d'Energia i Mines, en l'àmbit de les competències que té atribuïdes, resol:  
  
  
Primer  
Declarar la pèrdua sobrevinguda de l'objecte de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració, en concret, d'utilitat pública, per a la central fotovoltaica denominada PSF Salinetas, de 43,2 MW potència instal·lada, promoguda per Es Generación Verde 4, SL, situada en les parcel·les 51, 52, 53 del polígon 32; la parcel·les 5, 6, 8, 9, 10, 11, 12, 13 del polígon 35 i les parcel·les 117, 118, 120, 121, 131 del polígon 40 del terme municipal de Novelda, a la província d'Alacant, a conseqüència de la caducitat dels permisos d'accés i connexió a la xarxa de transport de la instal·lació, per la no-acreditació dins del termini i en la forma corresponent de l'objectiu administratiu d'obtenció de la declaració d'impacte ambiental favorable establit en l'article 1.b 2n del Reial Decret llei 23/2020, i en virtut de l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus.  
  
Segon. Ordenar, de conformitat amb el que es disposa en l'article 31 del Decret llei 14/2020:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'Energia (https://cindi.gva.es/es/web/energia/energies-renovables-autoritzades en castellà i https://cindi.gva.es/va/web/energia/energies-renovables-autoritzades en valencià).  
• La notificació de la present resolució a la persona titular i a totes les administracions públiques o organismes i empreses de servicis públics o servicis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, a les persones titulars de béns i drets afectats, així com a les restants parts interessades en l'expedient.  
• La notificació a l'òrgan ambiental als efectes previstos en la legislació d'avaluació ambiental, així com als òrgans competents en ordenació del territori i paisatge.  
Contra esta resolució, que no posa fi a la via administrativa, es pot interposar un recurs d'alçada davant de la persona titular de la Secretaria Autonòmica d'Indústria, Comerç i Consum en el termini d'un mes, comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
València, 12 de juny de 2024.- El director general d'Energia i Mines: Manuel Argüelles Linares.